Source: http://hazilina.sk/opakovanie-maturity/
Timestamp: 2019-05-20 22:36:52+00:00
Document Index: 11767926

Matched Legal Cases: ['§ 15', '§ 88', '§ 88', '§ 77', '§ 88', '§ 77']

Opakovanie maturity | | Hotelová akadémia, Hlinská 31, Žilina Opakovanie maturity – Hotelová akadémia, Hlinská 31, Žilina
Opravnú skúšku môže žiak konať na vlastnú žiadosť najneskôr do troch rokov od ukončenia posledného ročníka strednej školy. V prípade, že tak neurobí, nebude mať ukončené stredoškolské vzdelanie a najvyšším dosiahnutým stupňom vzdelania bude u neho základné vzdelanie.Opravnú skúšku ústnej formy internej časti MS okrem jej písomnej formy žiak koná na strednej škole, na ktorej maturoval. Ak žiak koná opravnú MS z predmetu, ktorý má externú aj internú časť, a koná ju zo všetkých častí, potom ústnu formu internej časti MS môže konať v riadnom termíne.
Ak žiak nesplní podmienky pre úspešné vykonanie MS uvedené v § 15, odsek
7 a 8 vyhlášky č. 318/2008 Z. z. o ukončovaní štúdia na stredných školách v znení
neskorších predpisov v predmetoch, ktoré majú okrem ÚFIČ MS aj EČ a PFIČ MS alebo len
EČ MS, platia nasledujúce informácie:
1. ÚFIČ MS z predmetov, ktoré majú EČ a PFIČ MS alebo len EČ MS, na ktoré sa žiak
prihlásil, môže žiak vykonať v RT MS bez ohľadu na výsledky EČ alebo PFIČ MS
z týchto predmetov.
2. Ak žiak strednej školy neúspešne vykonal MS z niektorých, najviac však z dvoch
predmetov, môže mu ŠMK povoliť konať opravnú skúšku z týchto predmetov alebo časti
a formy skúšky z týchto predmetov (školský zákon, § 88, odsek 1 a 2).
3. Žiak, ktorý nevykonal úspešne MS z predmetu, požiada ŠMK o opravnú skúšku
z tohto predmetu. Vo svojej žiadosti špecifikuje, ktorú časť alebo formu MS chce
opravovať (školský zákon, § 88, odsek 1 a 2). Môže požiadať o opravnú skúšku iba tej
časti alebo formy, v ktorej bol neúspešný.
4. Termín konania opravnej skúšky ÚFIČ MS je september alebo február nasledujúceho
školského roka. Opravnú skúšku EČ a PFIČ MS môže žiak vykonať v mimoriadnom
skúšobnom období v septembri nasledujúceho školského roka alebo v riadnom
termíne EČ a PFIČ MS nasledujúceho školského roka (školský zákon, § 77, odsek 5
a § 88, odsek 4), pričom nasledujúcim školským rokom sa rozumie školský rok
nasledujúci po školskom roku, v ktorom žiak konal MS v riadnom termíne (napr. žiak,
ktorý neúspešne vykonal MS v riadnom termíne roku 2019, môže vykonať opravnú
skúšku v septembri 2019 alebo v marci 2020).
5. Na opravnú skúšku EČ a PFIČ MS sa žiak prihlási riaditeľovi školy do 30. júna, ak chce
opravnú skúšku konať v septembri nasledujúceho školského roka alebo
do 30. septembra nasledujúceho školského roka, ak chce opravnú skúšku konať
v riadnom termíne nasledujúceho školského roka (školský zákon, § 77, odsek 7). Tomuto
prihláseniu predchádza žiadosť o opravnú skúšku v zmysle bodu 3.
6. Žiaka, ktorý žiada o opravný termín v riadnom termíne nasledujúceho školského
roka, prihlási na EČ a PFIČ MS riaditeľ školy prostredníctvom informačného systému
pre EČ a PFIČ MS zároveň so žiakmi, ktorých bude v danom školskom roku prihlasovať
na riadny termín MS. V IS uvedie informáciu, že ide o opravný termín.
7. O opravný termín EČ MS a PFIČ MS môže požiadať iba žiak, ktorý má ukončenú celú
maturitnú skúšku, absolvoval všetky vybrané maturitné predmety a všetky časti
Národný ústav certifikovaných meraní vzdelávania 6
maturitnej skúšky týchto maturitných predmetov a nesplnil podmienky pre úspešné
vykonanie maturitnej skúšky.
Upozornenie! O opravný termín EČ MS a PFIČ MS teda nemôže požiadať žiak, ktorý
napr. neukončil úspešne posledný ročník štúdia, v auguste koná opravné skúšky na
ukončenie štúdia a v septembri nasledujúceho školského roka chce konať náhradný
termín ÚFIČ MS a zároveň v septembri by chcel konať aj opravný termín EČ MS a/alebo
PFIČ MS.